
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


29 Ιουλίου 2016 


ΤΕΥΧΟΣ Α.Α.Π. 


Αρ 


. Φύλλου 155 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Χαρακτηρισμός ως μνημείου σύμφωνα με τις δια¬ 
τάξεις της παρ. Ιγτου άρθρου 6 του Ν. 3028/2002 
της μεταλλικής γέφυρας στη θέση Βαλτσόρεμα 
στα όρια των Δήμων Ναυπακτίας και Θέρμου Π.Ε. 
Αιτωλοακαρνανίας Περιφέρειας Δυτικής Ελλάδας, 
ιδιοκτησίας Ελλ. Δημοσίου (Υπουργείο Εθνικής 
Αμύνης). 

2 Κήρυξη κατεπείγουσας συμπληρωματικής ανα¬ 
γκαστικής απαλλοτρίωσης ακινήτων για την 
κατασκευή του αυτοκινητόδρομου της Ιόνιας 
Οδού στην Παράκαμψη Αγρίνιου στο τμήμα από 
την χ.θ. 13+500 έως την χ.θ.18+700 και περί την 
χ.θ.14+200 στην περιοχή του Δ.Δ. Στάμνας στον 
Δήμο Ι.Π. Μεσολογγίου στην Περιφερειακή Ενό¬ 
τητα Αιτωλοακαρνανίας. Αρχική κοινή υπουργική 
απόφαση 1097345/9820/0010724-11-2000. 

3 Άρση και επανεπιβολή ρυμοτομικής απαλλοτρί¬ 
ωσης, σε τμήμα του Ο.Τ. Γ497, σε συμμόρφωση 
της Διοίκησης με την αριθμ. 8462/2010 απόφαση 
του 26ου Τμήματος του Τριμελούς Διοικητικού 
Πρωτοδικείου Αθηνών, σε ιδιοκτησία Χασομέρη 
Αναστάσιου, με τροποποίηση του εγκεκριμένου 
ρυμοτομικού σχεδίου και χαρακτηρισμό του υπό¬ 
ψη χώρου ως παιδική χαρά. 


ΑΠΟΦΑΣΕΙΣ 

Αριθμ. ΥΠΠΟΑ/ΓΔΑΜΤ Ε/ΔΠΑΝΣΜ/ (1) 

211087/17658/2741 

Χαρακτηρισμός ως μνημείου σύμφωνα με τις δια¬ 
τάξεις της παρ. 1 γ του άρθρου 6 του Ν. 3028/2002 
της μεταλλικής γέφυρας στη θέση Βαλτσόρεμα στα 
όρια των Δήμων Ναυπακτίας και Θέρμου Π.Ε. Αιτω¬ 
λοακαρνανίας Περιφέρειας Δυτικής Ελλάδας, ιδιο¬ 
κτησίας Ελλ. Δημοσίου (Υπουργείο Εθνικής Αμύνης). 

Ο ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α)Του άρθρου 90 του Π.δ. 63/2005 (Α' 98) «Κωδικοποί¬ 
ηση της Νομοθεσίας για την Κυβέρνηση και τα Κυβερ¬ 
νητικά Όργανα» καθώς και ότι από την εφαρμογή των 
κανονιστικών αυτών διατάξεων δεν προκαλείται δαπάνη 
σε βάρος του Κρατικού προϋπολογισμού. 

β)Του Ν. 2039/1992 (Α' 61) «Περί Κύρωσης της Σύμβα¬ 
σης για την προστασία της Αρχιτεκτονικής Κληρονομιάς 
της Ευρώπης». 

γ) Του Ν. 3028/2002 (Α' 153) «Για την προστασία των 
Αρχαιοτήτων και εν γένει της Πολιτιστικής Κληρονομιάς» 
ιδίως του άρθρου 6 παρ. 4. 

δ) Του Π.δ. 104/2014 (Α' 171) «Οργανισμός Υπουργείου 
Πολιτισμού και Αθλητισμού» όπως τροποποιήθηκε και 
ισχύει μετά άρθρα 31 και 34του Ν. 4305/2014, καθώς και 
το Π.δ. 191 /2003 (Α' 146) «Οργανισμός του Υπουργείου 
Πολιτισμού» κατά το μέρος που αυτό διατηρείται σε ισχύ 
με το άρθρο 70 του Π.δ. 104/2014. 

Τεύχος ΑΑΠ 155/29.07.2016 


ε)Του άρθρου 1 του Π.δ.70/2015 (Α' 114) «Ανασύστα¬ 
ση των Υπουργείων....» σχετικά με τη σύσταση Υπουρ¬ 
γείου Πολιτισμού και Αθλητισμού. 

στ) Του Π.δ. 73/2015 (Α' 116) «Διορισμός Αντιπρο¬ 
έδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

ζ) Την αριθμ. ΥΠΠΟΑ/ΓΔΔΥΗΔ/ΔΔΑΑΔ/ΤΔΑΔΤΠ/Α1 / 
272598/33659/30330/23405/ 6.10.2015 κοινή απόφα¬ 
ση του Πρωθυπουργού και του Υπουργού Πολιτισμού 
και Αθλητισμού για το διορισμό Μετακλητού Γενικού 
Γραμματέα του Υπουργείου Πολιτισμού και Αθλητισμού 
(ΦΕΚ ΥΟΔΔ 706/6.10.2015). 

2. Την υπουργική απόφαση ΥΠΠΟ/ΔΟΕΠΥ/ΤΟΠΥΝΣ/14/ 
3698/20.01.2004 «Οργάνωση και λειτουργία των Συμ¬ 
βουλίων του Ν. 3028/2002» (Β' 70). 

3. Την κοινή υπουργική απόφαση ΥΠΠΟ/ΓΝΟΣ/49610/ 
28.11.1990 (ΦΕΚ 743/Β729.11.1990) «Εξαίρεση από τον 
περιορισμό των τριών υπογραφών». 

4. Την εισήγηση της Διεύθυνσης Προστασίας και Ανα- 
στήλωσης Νεώτερων και Σύγχρονων Μνημείων και τα 
λοιπά στοιχεία του φακέλου. 

5. Την ομόφωνη γνωμοδότηση του Κεντρικού Συμ¬ 
βουλίου Νεωτέρων Μνημείων, σύμφωνα με το αριθμ. 
17/16.06.2016 πρακτικό, (θέμα 5°), αποφασίζουμε: 

Τον χαρακτηρισμό ως μνημείου, σύμφωνα με τις δια¬ 
τάξεις της παρ. 1γ του άρθρου 6 του Ν. 3028/2002 της 
μεταλλικής γέφυρας στη θέση Βαλτσόρεμα στα όρια των 
Δήμων Ναυπακτίας και Θέρμου Π.Ε. Αιτωλοακαρνανίας 
Περιφέρειας Δυτικής Ελλάδας, διότι πρόκειται για κατα¬ 
σκευή ειδικής χρήσης, που διατηρεί τα αυθεντικά μορ- 
φολογικά και κατασκευαστικά της στοιχεία και αποτελεί 
ένα άρτιο κατασκευαστικά τεχνικό έργο, αντιπροσω¬ 
πευτικό δείγμα μεταλλικής γέφυρας τύπου Β3ίΙθγ του 
20ου αιώνα, αλλά και σημαντικό τοπόσημο, άρρηκτα 
συνδεδεμένο με την τοπογραφία και την κοινωνική και 
οικονομική ιστορία της Αιτωλοακαρνανίας. 

Η παρούσα δεν αποτελεί αναγνώριση κυριότητας ή 
τίτλου ιδιοκτησίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 2016 

Ο Υπουργός 

ΑΡΙΣΤΕΙΔΗΣ ΜΠΑΛΤΑΣ 


Αριθμ. Φ.0081012/οικ: 4780 (2) 

Κήρυξη κατεπείγουσας συμπληρωματικής ανα¬ 
γκαστικής απαλλοτρίωσης ακινήτων για την κα¬ 
τασκευή του αυτοκινητόδρομου της Ιόνιας Οδού 
στην Παράκαμψη Αγρίνιου στο τμήμα από την 
χ.θ. 13+500 έως την χ.θ.18+700 και περί την 
χ.θ.14+200 στην περιοχή του Δ.Δ. Στάμνας στον 
Δήμο Ι.Π. Μεσολογγίου στην Περιφερειακή Ενό¬ 
τητα Αιτωλοακαρνανίας. Αρχική κοινή υπουργι¬ 
κή απόφαση 1097345/9820/0010/24-11-2000. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1.Τις διατάξεις του Π.δ. 63/2005 (Α' 98) «Κωδικοποίηση 


της νομοθεσίας για την Κυβέρνηση και τα Κυβερνητικά 
όργανα». 

2. Τις διατάξεις του Ν. 2882/2001 (Α' 17) «Κώδικας Ανα¬ 
γκαστικών Απαλλοτριώσεων», όπωςτροποποιήθηκε και 
ισχύει. 

3. Τις διατάξεις του άρθρου 23 του από 25 Νοεμβρί¬ 
ου 1929 διατάγματος (Α' 421) «περί κωδικοποιήσεως 
των περί κατασκευής και συντηρήσεως οδών κειμένων 
διατάξεων». 

4. Τις διατάξεις του άρθρου 1 του Ν. 653/1977 (Α' 214) 
«περί υποχρεώσεως των παρόδιων ιδιοκτητών δια την δι¬ 
άνοιξη Εθνικών οδών κ.λπ.», όπως συμπληρώθηκαν με τις 
παρ. 9 και 10 του άρθρου 62 του Ν. 947/1979 (Α' 169), για την 
εκτέλεση των οποίων εκδόθηκετο Π.δ. 929/1979 (Α' 259). 

5. Τις διατάξεις της παρ. 14 του άρθρου 6 του κεφ. Β' 
του Ν. 2052/1992 (Α'94). 

ό.Τιςδιατάξειςτου Π.δ. 109/2014 (Α' 176) «Οργανισμός 
του Υπουργείου Υποδομών, Μεταφορών και Δικτύων». 

7. Τις διατάξεις του άρθρου 3 του Π.δ. 70/2015 (Α' 114) 
περί Ανασύστασης και Μετονομασίας Υπουργείων. 

8. Τις διατάξεις του Π.δ. 73/2015 (Α' 116) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

9. Τις διατάξεις του 3555/2007 (Α' 81) «Κύρωση Σύμβα¬ 
σης παραχώρησης του Έργου της Μελέτης Κατασκευής 
Χρηματοδότησης, Λειτουργίας, Συντήρησης και Εκμε¬ 
τάλλευσης του Αυτοκινητόδρομου «Ιόνια Οδός» από 
Αντίρριο μέχρι Ιωάννινα, ΠΑΘΕ Σχηματάρι-Χαλκίδα και 
λοιπές διατάξεις. 

10. Τις διατάξεις του άθρου 3 του Ν. 4219/2013 
(Α' 269) «Κύρωση ΣυμφωνίαςΤροποποίησης Διατάξεων 
της Σύμβασης Παραχώρησης του Έργου της Μελέτης, 
Κατασκευής, Χρηματοδότησης, Λειτουργίας, Συντήρη¬ 
σης και Εκμετάλλευσης του Αυτοκινητόδρομου Ιονία 
Οδός από Αντίρριο μέχρι Ιωάννινα,ΠΑΘΕ Αθήνα (Α/Κ 
Μεταμόρφωσης) - Μαλιακός (Σκάρφεια) και Συνδετήριος 
Κλάδος του ΠΑΘΕ Σχηματάρι - Χαλκίδα». 

11. Τις διατάξεις του άρθρου 280 του Ν. 4364/2016 
(Α' 13) με τις οποίες τροποποιήθηκε το άρθρο 7Α του 
Ν. 2882/2001 (Α' 17). 

12. Την αριθμ. οικ: 34597/1042/31-05-2016 (Β' 1540) 
απόφαση «Μεταβίβασης δικαιώματος υπογραφής «με 
εντολή Υπουργού ή Υφυπουργού», κατά περίπτωση 
στους : Γενική Γραμματέα Υπουργείου Υποδομών, Με¬ 
ταφορών και Δικτύων, Γενικό Γραμματέα Υποδομών, 
Γενικό Γραμματέα Τηλεπικοινωνιών και Ταχυδρομείων 
και Προϊσταμένους Γενικών Διευθύνσεων, Προϊσταμέ¬ 
νους Διευθύνσεων και Προϊσταμένους Τμημάτων του 
Υπουργείου καθώς και στο Γενικό Επιθεωρητή ΣΕΕΥΜΕ, 
και αφού είδαμε: 

Ι.Την πράξη 4/2016 Υπουργικού Συμβουλίου (ΠΥΣ) 
που δημοσιεύθηκε στο ΦΕΚ Α' 23 με την οποία το έργο 
στο οποίο αφορά η απαλλοτρίωση χαρακτηρίσθηκε ως 
έργο γενικότερης σημασίας για την οικονομία της χώ¬ 
ρας και εξουσιοδοτήθηκε ο Υπουργός Υποδομών, Με¬ 
ταφορών και Δικτύων να υπαγάγει τις συμπληρωματικές 
απαλλοτριώσεις αυτού στις προβλεπόμενες διαδικασίες 
του άθρου 7Α του Ν. 2882/2001, κατά την κήρυξη αυτών 
(άρθρο τρίτο). 

2. Την αριθμ. οικ: 100391/20-01-2016 απόφαση Τροπο¬ 
ποίησης της αριθμ. 84982/11 -4-1997 κοινής υπουργικής 
απόφασης Έγκρισης Περιβαλλοντικών Όρων (ΕΠΟ) του 
Υπουργού Περιβάλλοντος και Ενέργειας, για το έργο «Ιό- 
νια Οδός, Παράκαμψη Αγρίνιου». 

3. Το αριθμ. Α/1 /14/06/16/1387/4-2-2015 έγγραφο της 
Ειδικής Υπηρεσίας Δημοσίων Έργων Κατασκευής Έργων 
με Σύμβαση Παραχώρησης Κεντρικής και Δυτικής Ελλά¬ 
δος (Ε.Υ.Δ.Ε./Ε.Π.Κ. καιΔ.Ε.) με το οποίο ζητήθηκε η κήρυ¬ 
ξη της συμπληρωματικής αναγκαστικής απαλλοτρίωσης 
ακινήτων και υποβλήθηκαν τα αρχικά κτηματολόγια τα 
οποία εγκρίθηκαν και θεωρήθηκαν από την Υπηρεσία 
μας ως προς τους αναλογισμούς στις 26-2-2016. 

4. Την αριθμ. Φ.0081012/οικ:1664/9-03-2016 βεβαίω¬ 
ση χρηματοδότησης της Δ/νσης Απαλλοτριώσεων, Το- 
πογραφήσεων και Γεωπληροφορικής, σύμφωνα με την 
οποία η προϋπολογιζόμενη δαπάνη της απαλλοτρίωσης 
ανέρχεται στο ποσό των 20.000,00 ευρώ και θα βαρύ¬ 
νει το ενάριθμο έργο 2011ΣΕ07180007 της ΣΑΕ 071/8, 
αποφασίζουμε: 

1. Κηρύσσουμε, ως κατεπείγουσα τη συμπληρωμα¬ 
τική αναγκαστική απαλλοτρίωση ακινήτων για την κα¬ 
τασκευή του αυτοκινητόδρομου της Ιόνιας Οδού στην 
Παράκαμψη Αγρίνιου στο τμήμα από την χ.θ. 13+500 
έως την χ.θ. 18+700 και περί την χ.θ. 14+200 στην περι¬ 
οχή του Δ.Δ. Στάμνας, του Δήμου Ι.Π. Μεσολογγίου στην 
Περιφερειακή Ενότητα Αιτωλοακαρνανίας, συνολικού 
εμβαδού 2116,40 τ.μ. Η έκταση που απαλλοτριώνεται 
εικονίζεται με κλίμακα 1:1000 στο από 19/10/2011 πα¬ 
ραπάνω κτηματολογικό διάγραμμα και τον αντίστοιχο 
κτηματολογικό πίνακα που συντάχθηκαν από το μελετη¬ 
τικό γραφείο «ΑΝΟΔΟΣ» και θεωρήθηκαν στις 26-2-2016 
από τον Διευθυντή της Δ/νσης Απαλλοτριώσεων, Το- 
πογραφήσεων και Γεωπληροφορικής του Υπουργείου, 
Υποδομών, Μεταφορών και Δικτύων. 

Η απαλλοτρίωση κηρύσσεται υπέρ του Δημοσίου και 
με δαπάνες αυτού και των παρόδιων ωφελουμένων ιδι¬ 
οκτητών. Η προκαλούμενη δαπάνη ανέρχεται στο ποσό 
των 20.000,00€ και θα βαρύνει τις πιστώσεις του Προ¬ 
γράμματος Δημοσίων Επενδύσεων (Π.Δ.Ε.) αρμοδιότη¬ 
τας της Γενικής Γραμματείας Υποδομών και ειδικότερα 
τις πιστώσεις του εναρίθμου έργου 2011ΣΕ07180007 
(ΣΑΕ 071). 

2. Υπάγουμε την παρούσα απαλλοτρίωση στις προ- 
βλεπόμενες διατάξεις του άρθρου 7Α του Ν. 2882/2001 
όπως τροποποιήθηκε και ισχύει, και ιδίως με τις διατάξεις 
του άρθρου 280 του Ν. 4364/2016 (Α' 13) και κατ'εξου¬ 
σιοδότηση του τρίτου άρθρου της ΠΥΣ 4/2016 (Α' 23). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλλιθέα, 18 Ιουλίου 2016 

Με εντολή Υπουργού 

Ο Γενικός Γραμματέας Υποδομών 

ΓΕΩΡΓΙΟΣ ΔΕΔΕΣ 


Αριθμ. 73229 _ (3) 

Άρση και επανεπιβολή ρυμοτομικής απαλλοτρί¬ 
ωσης, σε τμήμα του Ο.Τ. Γ497, σε συμμόρφωση 
της Διοίκησης με την αριθμ. 8462/2010 απόφαση 
του 26ου Τμήματος του Τριμελούς Διοικητικού 
Πρωτοδικείου Αθηνών, σε ιδιοκτησία Χασομέ¬ 
ρη Αναστάσιου, με τροποποίηση του εγκεκριμέ¬ 
νου ρυμοτομικού σχεδίου και χαρακτηρισμό του 
υπόψη χώρου ως παιδική χαρά. 

Ο ΕΝΤΕΤΑΛΜΕΝΟΣ ΠΕΡΙΦΕΡΕΙΑΚΟΣ 
ΣΥΜΒΟΥΛΟΣ ΑΤΤΙΚΗΣ 

Έχοντας υπόψη: 

1 .Τις διατάξειςτου Ν. 3852/2010 (ΦΕΚ 87Α72010) για 
τη «Νέα Αρχιτεκτονική της Αυτοδιοίκησης και της Απο¬ 
κεντρωμένης Διοίκησης - Πρόγραμμα Καλλικράτης», 
άρθρο 186, παρ. ΣΤ.39. 

2. Τις διατάξεις του Π.δ. 145/2010 (ΦΕΚ 238Α72010) 
για τον «Οργανισμό Περιφέρειας Αττικής», όπως τροπο¬ 
ποιήθηκε με την αριθμ. 44403/201 1 απόφαση Υπουργού 
Εσωτερικών (ΦΕΚ 2494Β74-11-2011) και ισχύει. 

3. Την αριθμ. οικ. 234321/27-11-2014 (ΦΕΚ 3203/Β7 
28-11-2014) απόφαση Περιφερειάρχη Αττικής «Μετα¬ 
βίβαση αρμοδιοτήτων σε Αντιπεριφερειάρχες της Πε¬ 
ριφέρειας Αττικής, σε Περιφερειακούς Συμβούλους της 
Περιφέρειας Αττικής και παροχή εξουσιοδότησης υπο¬ 
γραφής «Με εντολή Περιφερειάρχη» σε Προϊσταμένους 
Διεύθυνσης», όπως ισχύει. 

4. Τιςδιατάξειςτουαπό17-7-1923Ν.δ/γματος(ΦΕΚ228Α7 
16-8-1923) και ειδικότερα τα άρθρα 1,3,7,9 και 70, όπως 
ισχύουν σήμερα. 

5. Τις διατάξεις του άρθρου 34 του Ν. 1577/1985 
(ΦΕΚ 240Α71985). 

6. Τις διατάξεις του Κώδικα Βασικής Πολεοδομικής 
Νομοθεσίας (ΦΕΚ 580Δ727-7-1999) και ειδικότερα τα 
άρθρα 152,154 και 160. 

7. Τις διατάξεις του άρθρου 29 του Ν. 2831/2000 
(ΦΕΚ 140Α72000), όπως αντικαταστάθηκαν από το άρ¬ 
θρο 10 του Ν. 3044/2002 (ΦΕΚ 197Α72002). 

δ.Τις διατάξειςτου Ν. 2882/2001 (ΦΕΚ 17Α76-2-2001) 
για τον «Κώδικα Αναγκαστικών Απαλλοτριώσεων» και 
του Ν. 2985/2002 (ΦΕΚ 18Α72002), όπως ισχύουν σή¬ 
μερα. 

9. Τις διατάξεις του άρθρου 29Α του Ν. 1558/1985, 
όπως προστέθηκε με το άρθρο 27 του Ν. 2801/1992 
(ΦΕΚ 154Α71992), που αναφέρονται και στις διατάξεις 
του αρθ. 90 του Κώδικα Νομοθεσίας για την Κυβέρνη¬ 
ση και τα Κυβερνητικά όργανα, που κυρώθηκε με το 
Π.δ. 63/2005 (ΦΕΚ 98Α72005). 

10. Τις διατάξεις των Ν. 3937/2011 (ΦΕΚ 60Α7 
31 -3-2011), άρθρα 30 και 34 και Ν. 4030/2011 (ΦΕΚ294Α7 
25-10-2011), άρθρο 45, σχετικά με τη συγκρότηση και 
λειτουργία των ΣΥ.ΠΟ.Θ.Α. 

11. Την αριθμ. Φ39/1895/7-4-2015 απόφαση Γενικού 
Γραμματέα Αποκεντρωμένης Διοίκησης Αττικής, για 
ανασυγκρότηση των ΣΥ.ΠΟ.Θ.Α., όπως τροποποιήθηκε 
με την αριθμ. Φ39/2209/4-5-2015 απόφαση του ιδίου, 
όπως ίσχυε κατά το χρόνο γνωμοδότησης. 

12. Τις διατάξεις του Ν. 4067/2012 (ΦΕΚ 79Α79-4-2012) 
για το «Νέο Οικοδομικό Κανονισμό»,άρθρα 31 και 32, 
όπως τροποποιήθηκαν και ισχύουν. 

13. ΤιςδιατάξειςτουΝ.3469/2006(ΦΕΚ131Α728-6-2006) 
«Εθνικό Τυπογραφείο, Εφημερίςτης Κυβερνήσεως και 
λοιπές διατάξεις» και ειδικότερα τα άρθρα 5, 6 και 7 
(παρ. 5β). 

14. Το από 15-6-1981 Π.δ. (ΦΕΚ 351 Δ71-7-1981) «Περί 
τροποποιήσεως του ρυμοτομικού σχεδίου Ν. Λιοσίων 
(Αττικής) και επεκτάσεως του ρυμοτομικού σχεδίου 
Πετρουπόλεως (Αττικής) και καθορισμού των όρων και 
περιορισμών δομήσεων των οικοπέδων αυτού». 

15. Την αριθμ. 8462/2010 απόφαση του 26ου Τμήμα¬ 
τος του Τριμελούς Διοικητικού Πρωτοδικείου Αθηνών. 

16. Την από 13-10-2014 εισήγηση τουΤμήματος Πολε- 
οδομικών Θεμάτων της Υπηρεσίας μας προς το ΣΥΠΟΘΑ 
ΠΕ ΔυτικούΤομέα Αθήνας. 

17. Την από 30-11-2015 (Πρακτικό 8°, θέμα 3°) γνωμο¬ 
δότηση του ΣΥΠΟΘΑ Π.Ε. Δυτικού Τομέα Αθήνας. 

18. Την αριθμ. 206/2015 απόφαση του Δημοτικού Συμ¬ 
βουλίου του Δήμου Πετρούπολης, με ΑΔΑ ΩΖΤΨΩΞΣ- 
Α98, αναφορικά με την 19η αναμόρφωση προϋπολογι¬ 
σμού εσόδων - εξόδων οικονομικού έτους 2015, σχετικά 
με εγγραφή πίστωσης με τίτλο «Αποζημίωση για απαλ¬ 
λοτρίωση ακινήτου φερόμενης ιδιοκτησίας Χασομέρη 
Αναστάσιου, εμβαδού 216,5 τ.μ. σε τμήμα του Ο.Τ. Γ 497 
του Δήμου Πετρούπολης, στη συμβολή των οδών Αγ. 
Πολυκάρπου και Αρχόντισσας». 

19. Τα νόμιμα δικαιολογητικά που περιέχονται στο 
φάκελο τροποποίησης σχεδίου, και επειδή: 

1. Σύμφωνα με την από 13-10-2014 εισήγηση της Δ/ 
νσης Χωρικού Σχεδιασμού (Τμήμα Πολεοδομικών Θε¬ 
μάτων) προς το ΣΥΠΟΘΑ Π.Ε. Δυτικού Τομέα Αθήνας, 
πρέπει να γίνει δεκτή η αιτούμενη άρση απαλλοτρίωσης 
με τροποποίηση του ρυμοτομικού σχεδίου του Δήμου 
Πετρούπολης, Ν. Αττικής, στο Ο.Τ. Γ 497, γιατί μετά από 
τη μελέτη των στοιχείων του φακέλου διαπιστώθηκε ότι: 

α) Για την ιδιοκτησία με στοιχεία ΑΒΓΔΑ έχει εκδοθεί η 
αριθμ. 8462/2010 απόφαση του Διοικητικού Πρωτοδικεί¬ 
ου Αθηνών, η οποία είναι αμετάκλητη και υποχρεωτικά 
εκτελεστή για τη Διοίκηση (Ν. 3068/2002). 

β) Πληρούνται οι προϋποθέσεις του Ν.δ. 17-7-1923, του 
Κώδικα Αναγκαστικών Απαλλοτριώσεων Ν. 2882/2001, 
όπωςτροποποιήθηκε και ισχύει,του Ν. 4067/2012 όπως 
τροποποιήθηκε και ισχύει και αυτών που τίθενται από 
την πάγια νομολογία του ΣτΕ (ΣτΕ 3284/1986,3805/1987, 
3311/1989, 5905/1995, 3642/1998 κ.α.). 


2. Σύμφωνα με την από 30-11-2015 (Πρακτικό 8°, θέμα 
3°) γνωμοδότηση του ΣΥΠΟΘΑ Π.Ε. ΔυτικούΤομέα Αθή¬ 
νας, αυτό γνωμοδότησε θετικά για την άρση της απαλ¬ 
λοτρίωσης σε συμμόρφωση με την 8462/2010 απόφαση 
του Διοικητικού Πρωτοδικείου Αθηνών, με τροποποίηση 
του ρυμοτομικού σχεδίου του Δήμου Πετρούπολης, Ν. 
Αττικής στο Ο.Τ. Γ497, 

α) με επανεπιβολή της ρυμοτομικής απαλλοτρίωσης, 
με το χαρακτηρισμό της επίδικης ιδιοκτησίας ως παιδική 
χαρά, 

β) την έγκριση ρυμοτομικών γραμμών, όπως φαίνεται 
στο από Οκτώβριο 2013 χρωματισμένο τοπογραφικό 
διάγραμμα τηςΔ/νσηςΤεχνικών Υπηρεσιών του Δήμου 
Πετρούπολης, κλ. 1:500 που συνοδεύει την παρούσα 
εισήγηση, αποφασίζουμε: 

1) Την άρση της ρυμοτομικής απαλλοτρίωσης, στη 
φερόμενη ιδιοκτησία του Αναστάσιου Χασομέρη με 
στοιχεία ΑΒΓΔΑ που βρίσκεται στο Ο.Τ. Γ 497 του εγκε¬ 
κριμένου ρυμοτομικού σχεδίου του Δήμου Πετρούπολης 
Ν. Αττικής, σε συμμόρφωση της Διοίκησης, προς την 
αριθμ. 8462/2010 απόφαση του Διοικητικού Πρωτοδι¬ 
κείου Αθηνών. 

2) Την τροποποίηση του σχεδίου με επανεπιβολή της 
απαλλοτρίωσης, με το χαρακτηρισμό της ιδιοκτησίας 
ως παιδική χαρά. 

3) Την έγκριση ρυμοτομικών γραμμών, όπως φαίνεται 
στο από Οκτωβρίου 2013 έγχρωμο τοπογραφικό διά¬ 
γραμμα, τουΤμήματος Πολεοδομικών Εφαρμογών, της 
Δ/νσης Τεχνικών Υπηρεσιών του Δήμου Πετρούπολης, 
που συνοδεύει την παρούσα. 

Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ¬ 
βερνήσεως. 

Επιτρέπεται η υποβολή προσφυγής κατά της απόφα¬ 
σης αυτής, στον Γενικό Γραμματέα της Αποκεντρωμένης 
Διοίκησης Αττικής, μέχρι συστάσεως της αυτοτελούς 
εποπτείας ΟΤΑ (Ελεγκτής Νομιμότητας) μόνο για παρά¬ 
βαση του Νόμου, σύμφωνα με τις διατάξεις του άρθρου 
227 του Ν. 3852/2010 (ΦΕΚ 87Α72010) και σε προθεσμία 
δέκα πέντε (15) ημερών, από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2016 
Ο Εντεταλμένος Περιφερειακός Σύμβουλος 
ΠΑΝΑΓΙΩΤΗΣ ΠΑΤΣΑΒΟΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε _ 
σμίκρυνση κατά ποσοστό 55% 



























































1690 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΑΠ 155/29.07.2016 


































































































1692 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΑΠ 155/29.07.2016 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ καθώς και διάφορες πληροφορίες που σχετίζονται με 
αυτά, διατίθενται δωρεάν από την ιστοσελίδα νννννν.θΐ.ςι'· Για τα ΦΕΚ που δεν έχουν ψη¬ 
φιοποιηθεί και καταχωρισθεί στην πιο πάνω ιστοσελίδα δίνεται η δυνατότητα δωρεάν απο¬ 
στολής με ηλεκτρονικό ταχυδρομείο, μετά από αίτηση που υποβάλλεται ηλεκτρονικά με τη 
συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ΐΛ/6βιπ35ΐ6ΐ·.6ί(5)6ί.αΓ με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9 Γ με τ Π χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρεί¬ 
τε στην ιστοσελίδα. Επίσης στην ιστοσελίδα μπορείτε να αναζητήσετε πληροφορίες 
σχετικά με την πορεία δημοσίευσης των εγγράφων, εφόσον γνωρίζετε τον Κωδικό Αριθ¬ 
μό Δημοσιεύματος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που 
πληρούν τις προϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΙ.ςΓ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: Η6ΐρά65Κ.6ΐ@βϊ·9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 καιτηλεφ. κέντρο 210 5279000) ννβΙ>ιπ35ΐβΓ.θΙ@θ1.9Γ 
Παραλαβής Δημ. Ύλης: (Ισόγειο, τηλ. 2105279167,2105279139) Πλη ροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9·'3·πιπ3ΐ6Ϊ3@6ΐ.9Γ 



























